CELEX: 62012CN0127
Language: lt
Date: 2012-03-07 00:00:00
Title: Byla C-127/12: 2012 m. kovo 7 d. pareikštas ieškinys byloje Europos Komisija prieš Ispanijos Karalystę

28.4.2012   
            
            
               LT
            
            
               Europos Sąjungos oficialusis leidinys
            
            
               C 126/9
            
         2012 m. kovo 7 d. pareikštas ieškinys byloje Europos Komisija prieš Ispanijos Karalystę
   
   (Byla C-127/12)
   2012/C 126/18
   Proceso kalba: ispanų
   
      Šalys
   
   
      Ieškovė: Europos Komisija, atstovaujama W. Roels ir F. Jimeno Fernández
   
      Atsakovė: Ispanijos Karalystė
   
      Ieškovės reikalavimai
   
   
               —
            
            
               Pripažinti, kad nustačiusi skirtingą paveldėjimo ir mokesčių sistemą Ispanijoje reziduojantiems paveldėtojams, dovanotojams ir teisių perleidėjams, palyginti su Ispanijoje nereziduojančiais asmenimis, ir skirtingą dovanojimo tvarką bei skirtingas nuostatas, taikomas Ispanijoje ir už jos ribų esančiam nekilnojamajam turtui, Ispanijos Karalystė neįvykdė įsipareigojimų pagal Sutarties dėl Europos Sąjungos veikimo (SESV) 21 ir 63 straipsnius ir Europos ekonominės erdvės sutarties (EEE) 28 ir 40 straipsnius,
            
         
               —
            
            
               Priteisti iš Ispanijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               1.
            
            
               Ispanijoje dovanojimo ir paveldėjimo mokestis nustatytas valstybės lygiu ir iš esmės reglamentuojamas 1987 m. gruodžio 18 d. Įstatymu Nr. 29/87 ir 1991 m. lapkričio 8 d. Karaliaus dekretu Nr. 1629/1991 patvirtintu nutarimu. Tvarkyti ir surinkti mokestį pavesta autonominiams regionams, o valstybės teisės aktai taikomi juose numatytais atvejais, iš principo, kai nėra individualaus ar faktinio ryšio su autonominiu regionu.
            
         
               2.
            
            
               Visuose autonominiuose regionuose, kurie pasinaudojo teisės aktuose numatyta kompetencija, susijusia su dovanojimo ir paveldėjimo mokesčiu, mokesčio mokėtojui tenka daug mažesnė mokestinė našta, palyginti su ta, kuri numatyta valstybės teisės aktuose, dėl to paveldėjimo ir dovanojimo sandoriams, kuriuos sudaro Ispanijoje reziduojantys paveldėtojai, dovanotojai ir teisių perleidėjai, taikoma skirtinga mokesčių sistema, palyginti su Ispanijoje nereziduojančiais asmenimis. Be to, jiems taikoma skirtinga dovanojimo tvarka, taip pat numatytos skirtingos nuostatos, taikomos Ispanijoje ir už jos ribų esančiam nekilnojamajam turtui.
            
         
               3.
            
            
               Nurodyti nacionalinės teisės aktai pažeidžia SESV 21 ir 63 straipsnius bei EEE 28 ir 40 straipsnius.